|المكص|
|ديرة|
|أضيف بواسـطة addustor|
|الكاتب|
|النـص : |
لإن لبسي حلو و مختاره عالموديل
صرت انته مكص كل يوم أنا متانيك
شلون أكدر اوكفك والله مدري شلون
يا أبرة بمكينة اللي تلحك بيك
رد فعلي انتهى و ما يوفي بالمطلوب
جم بكرة خياطة نجيب و تكفيك
كص بلا رحم اقماشي قطعة خام
و أكل قطعة جبيرة ازغيرة متغذيك
كطعلي الدكم حط فتحة بالكسرات
ظل اطلع كبل ما عندك انته بريك
لا ياخة البقت لا ظل أثر للجيب
بعد شنهي التريده احجيلي و آنه ارضيك
أخذ طول و عرض أختار وين تريد
صعبة حالتي و آنه ادري ما تعنيك
كدامك أون و انته و لا حسيت
ما لحظة اشبعت ما كتلي شمأذيك
صفه ثوبي ركع بس باوع انته و شوف
عيون ثنين الك لو الله بس يهديك
مشكلتي القدر عيشني دوم وياك
حفظتك من كثر ما مر علي طاريك
سرمد اسحق اسطيافنا
|المشـاهدات 25 تاريخ الإضافـة 02/02/2020 رقم المحتوى 3864|